Kurzus kódja:* FLN 108, FL 228, BBN-NYT-311.02/1 – BBN-NYT-312.02/2	
Kurzus megnevezése: Nyelvfilozófia szeminárium	
Kurzus megnevezése angolul: Philosophy of Language	
Kurzus előadója: Zvolenszky Zsófia 	
Kurzus helye és ideje: MUK i/221, (ELTE BTK Filozófia Intézet), péntek 14–15.30	
Oktató elérhetősége: 
email: zvolenszky@nyu.edu
honlap: philosophy.elte.edu/zvolenszky (a kurzus weboldala elérhető itt)
fogadóóra: MUK i/226 (ELTE BTK Filozófia Intézet, Logika Tsz.), csütörtök 13–15	

Kurzus előfeltétele(i): nincs	
A jegyszerzés módja(i): szeminárium	
Követelmények: 
minden óra elején villámteszt (összesen az érdemjegy 20%-a) 
2 kiselőadás tartása – egy referátum, egy opponensi vélemény (20+10%) 
rövid, ötoldalas esszé írása és átírása (25+15%) 
órai hozzászólások (10%)	

Kurzus leírása, tematikája:
Szavaink, mondataink tárgyakról, emberekről, eseményekről – a világ dolgairól – szólnak, azokra utalnak. Nyilvánvalónak tűnik, hogy mindebben a szavak és mondatok jelentése fontos szerepet játszik. De pontosan miféle szerepet? A válasz egyáltalán nem egyszerű. Vegyük például a két mondatot:
Mark Twain híres író volt. 
Samuel Clemens híres író volt. 
Az első jelentése miben különbözik a másodikétól? Hiszen mindkettő ugyanarról a személyről szól: akit Samuel Clemensnek hívtak, de „Mark Twain” néven vált híressé. Viszont – Gottlob Frege szerint – nem jelentheti ugyanazt a két mondat, ha az egyikben (például az elsőben) racionálisan hihetünk anélkül, hogy a másik mellett is elköteleznénk magunkat. Ebben rejlik Frege „rejtvénye”, amely a XX. századi nyelvfilozófia kiindulópontja. A szemináriumon a jelentés fogalmát vizsgáljuk ebből a problémakörből kiindulva, az analitikus filozófia eszköztárának segítségével.  	

Kurzushoz tartozó kötelező irodalom:
Farkas Katalin – Kelemen János: Nyelvfilozófia. Áron Kiadó, Bp. 2000. (részletek)
Mark Sainsbury: „Filozófiai logika” in A. C. Grayling Filozófiai kalauz. Akadémiai Kiadó, Bp. 1997. (részletek)
Saul Krike: „Azonosság és szükségszerűség”. 2004. In: Farkas – Huoranszki (Szerk.), Metafizika. ELTE Eötvös Kiadó, Bp. (részlet) 
Gottlob Frege: Logikai vizsgálódások. Osiris, Bp. 2000.
Gottlob Frege: „Logikai vizsgálódások I: A gondolat” (részlet)
Gottlob Frege: „Jelentés és jelölet” (megtalálható még: Copi – Gould, lent)
I. M. Copi – J. A. Gould (Szerk.): Kortárs tanulmányok a logikaelmélet kérdéseiről. Gondolat, Bp. 1985.
Peter Strawson: „A referálásról”.
Bertrand Russell: „A denotálásról”.
Pléh – Síklaki – Terestyéni (Szerk.): Nyelv – Kommunikáció – Cselekvés. Osiris, Bp. 1997.
J. L. Austin: Tettenért szavak – részlet.
Paul Grice: „Jelentés”.  
Paul Grice: „A társalgás logikája”. 
javított változat elérhető: http://philosophy.elte.hu/zvolenszky/grice.pdf
Forrai Gábor – Szegedi Péter (Szerk.): Tudományfilozófia. Áron Kiadó, Bp. 1999. 
W. V. O. Quine: „Az empirizmus két dogmája”.	

A kurzushoz tartozó ajánlott irodalom: –	

* Megjegyzés: Az oktatóval való előzetes egyeztetés alapján az FLN 107 és FL 227 kódok teljesíthetőek az itt felsorolt szemináriumi követelmények abszolválásával.